प्रदूषण पर सुप्रीम कोर्ट सख्त, हालात जीने लायक नहीं, केंद्र और राज्य सरकारों को चुनाव में दिलचस्पी !!
delhi-ncr news | Date: 04-Nov-2019 | 15:20:26
दिल्ली-NCR के गैस चेंबर में तब्दील होने पर सुप्रीम कोर्ट ने केंद्र समेत राज्य सरकारों को फटकार लगाते हुए कहा कि इन हालातों में आखिर कैसे जिया जा सकता है। सोमवार को शीर्ष अदालत ने केंद्र और दिल्ली सरकार से पूछा कि आखिर आप हवा को बेहतर करने के लिए क्या कर रहे हैं। इसके अलावा कोर्ट ने हरियाणा और पंजाब सरकार से भी पूछा कि आप पराली जलाने में कमी लाने के लिए क्या कर रहे हैं। कोर्ट ने कहा, 'इस तरीके से नहीं जिया जा सकता। केंद्र सरकार, राज्य सरकार को कुछ करना चाहिए। इस तरह से नहीं चल सकता। यह बहुत ज्यादा है। शहर में कोई कमरा, कोई घर सेफ नहीं है। हम इस पलूशन के चलते जिंदगी के कीमती साल गंवा रहे हैं।'
दुनिया के किसी सभ्य देश में ऐसा नहीं होता !
केंद्र से आधे घंटे में मांगा समाधान !
सुप्रीम कोर्ट ने केंद्र सरकार ने आधे घंटे के अंदर IIT दिल्ली से किसी पर्यावरण एक्सपर्ट और मंत्रालय से किसी को बुलाने को कहा। केंद्र को कहा है कि वह उनसे आधे घंटे के अंदर समाधान पूछे, जिससे इस स्थिति से निपटा जा सके।
पराली जले तो ग्राम प्रधान भी हों जिम्मेदार !